Control del dispositiu de telescopi amb INDI
proporciona una interfície per a configurar i controlar els instruments d'astronomia mitjançant el protocol INDI.
El protocol INDI suporta una varietat d'instruments d'astronomia, com ara les càmeres CCD i apuntadors. Per a una llista actualitzada dels dispositius suportats, visiteu la pàgina de dispositius admesos per INDI.

Configuració INDI
pot controlar dispositius locals i remots de forma independent mitjançant l'arquitectura servidor/client INDI. Els dispositius INDI poden funcionar en tres modes diferents:
Local: El mode local és el més comú i s'utilitza per a controlar dispositius locals (, un dispositiu connectat amb la vostra màquina).
Servidor: El mode servidor establix un servidor INDI per a un dispositiu en particular i espera connexions provinents de clients remots. No és possible operar dispositius de servidor, tan sols podreu pujar i baixar el servei.
Client: El mode client s'utilitza per a connectar amb servidors INDI remots que estan executant dispositius INDI. Es poden controlar de manera fluida els dispositius remots com si es tractara de dispositius locals.
Podeu executar un dispositiu local, establir servidors INDI i connectar amb clients remots des de l'element de menú Eines Dispositius Gestor de dispositius….
Esta és una captura de pantalla de la finestra del Gestor de dispositius:
Executar controladors de dispositiu
Iniciar controladors de dispositiu
Podeu executar dispositius navegant per l'arbre de dispositius, seleccionant un dispositiu específic, i després fent clic en el botó Executa el servei. Podeu triar el mode d'operació, siga local o servidor com s'ha definit anteriorment. El nombre de port és generat de forma aleatòria entre l'interval de 7.624 a 10.000. Per a especificar un port, feu clic en la columna del port al costat del controlador desitjat. permet múltiples controladors en execució davall un servidor INDI, i per tant un port. Seleccioneu múltiples controladors i premeu el botó Executa el servei.
Per a controlar dispositius remots, consulteu la secció control de dispositius remots.

Configureu el telescopi
La majoria de telescopis s'equipen amb la interfície RS232 per al control remot. Endolleu el connector RS232 del telescopi amb el port sèrie/USB del vostre ordinador. Tradicionalment, el RS232 es connecta al port sèrie de l'ordinador, però molts portàtils nous els abandonen pels ports USB/FireWire, possiblement necessitareu obtindre un adaptador sèrie a USB per a emprar-lo amb portàtils nous.
Després de connectar el vostre telescopi amb el port sèrie/USB, gireu el vostre telescopi. És altament recomanat que descarregueu i instal·leu l'últim microprogramari per al controlador del vostre telescopi.
El telescopi necessita ser alineat abans de poder-lo utilitzar correctament. Alineeu-lo (alineació d'una o dues estreles) segons l'il·lustrat en el vostre manual del telescopi.
necessita verificar la configuració del temps i l'emplaçament abans de connectar amb el telescopi. Açò assegura un seguiment i sincronització adequada entre el telescopi i . Els passos següents vos permetran connectar amb un dispositiu que estiga connectat amb el vostre ordinador. Per a connectar i controlar els dispositius remots, per favor, consulteu la secció control remot del dispositiu.
Podeu utilitzar l'assistent de configuració del telescopi per a verificar tota la informació necessària per a este procés. A l'acte es buscaran telescopis connectats a qualsevol port. Podeu iniciar este assistent seleccionant l'element de menú Dispositius Assistent del telescopi.
De manera alternativa, podeu connectar amb un telescopi local realitzant els passos següents:
Establiu el vostre emplaçament geogràfic. Obriu la finestra Establiu l'emplaçament geogràfic seleccionant l'element de menú Configuració Geogràfic…, o prement la icona en forma de Globus que hi ha en la barra d'eines, o prement G.
Establir la vostra data i hora locals. Podeu canviar-les a qualsevol valor seleccionant l'element de menú Temps Establix el temps…, o prement la icona amb forma de rellotge que hi ha en la barra d'eines. La finestra Establiment del temps utilitza un giny selector de dates estàndard de . Si sempre necessiteu reajustar el rellotge al temps actual, senzillament seleccioneu Temps Establix el temps a Ara.
Feu clic sobre l'element de menú Eines Dispositius Gestor de dispositius….
A davall de la columna Dispositiu, seleccioneu el model del vostre telescopi.
Feu clic en el botó Executa el servei.
Feu clic en Tanca per a tancar el diàleg del gestor de dispositius.

Configuracions freqüents
No vos caldrà establir l'emplaçament geogràfic i el temps cada vegada que connecteu amb un telescopi. Ajusteu tan sols les preferències necessàries.
Ara ja esteu preparat per a utilitzar les característiques del dispositiu, proporciona dues interfícies amb convenientment intercanviables per al control dels telescopis:

Controlar el vostre telescopi
Controlar el mapa celeste: Per a cada dispositiu que inicieu en el Gestor de dispositius, es mostrarà l'entrada corresponent en el menú emergent permetent-vos que controleu les propietats del dispositiu. Podreu emetre ordres com Orienta, Sincronitza i Seguix directament des del mapa celeste.
Esta és una captura de pantalla del menú emergent amb un dispositiu LX200 Classic actiu:
Controlar dispositius des del mapa celeste
Quadro de control INDI: Este quadro oferix a l'usuari totes les característiques permeses per un dispositiu.
El quadro es dividix en tres seccions principals:
Pestanyes del dispositiu: Cada dispositiu actiu addicional ocupa una pestanya en el quadro INDI. Els dispositius múltiples poden funcionar simultàniament sense afectar l'operació dels altres dispositius.
Les propietats vistes sobre les pestanyes Control principal i Opcions: Les característiques són l'element clau en l'arquitectura INDI. Cada dispositiu definix un conjunt de propietats per a comunicar-se amb el client. La posició actual del telescopi és un exemple d'una propietat. Semànticament, les propietats similars estan usualment contingudes en blocs lògics o agrupacions.
Visor del registre: Els dispositius informen del seu estat i reconeixen ordres enviant missatges INDI. Cada dispositiu té el seu propi visor del registre. Un dispositiu usualment només envia missatges al seu controlador de dispositiu, però a un dispositiu se li permet enviar un missatge genèric quan açò és apropiat.
Quadro de control INDI
No teniu restriccions sobre l'ús d'una interfície o l'altra, fins i tot es poden emprar totes dues alhora. Les accions des del mapa celeste són reflectides automàticament en el Quadro de control INDI i viceversa.
Per a connectar amb el vostre telescopi, podeu seleccionar Connecta des del menú emergent, o de manera alternativa, podeu prémer Connecta davall de la pestanya del dispositiu en el Quadro de control INDI.
De manera predeterminada, intentarà connectar amb el port /dev/ttyS0. Per a canviar-lo seleccioneu l'element de menú Eines Dispositius Quadro de control INDI… i canvieu el port davall la pestanya del vostre dispositiu.
actualitza automàticament la longitud, latitud i el temps del telescopi d'acord amb la configuració actual a . Ho podeu activar/desactivar utilitzant la pàgina INDI des de l'element de menú Configuració Configura …. Utilitzant la pàgina INDI podeu configurar per a mostrar o no els missatges de l'estat INDI en la barra d'estat. De manera predeterminada, els números de port del servidor INDI tenen valors entre l'interval de 7624 a 9000, però podeu canviar este interval amb facilitat utilitzant els quadros de text Des del port: i Fins al port: de la secció Servidor INDI.
Si es comunica amb èxit amb el telescopi, rebreu l'AR i la Dec actual des del telescopi i es mostrarà un punt de mira en el mapa celeste que indicarà la posició del telescopi. Podeu ocultar el punt de mira que marca la posició del telescopi utilitzant la pàgina INDI des de l'element de menú Configuració Configura ….

Sincronitzar el vostre telescopi
Si heu alineat el vostre telescopi i l'última alineació ha sigut una estrela, per exemple, Vega, aleshores el punt de mira haurà de restar centrat al voltant seu. Si no és així i el punt de mira té l'objectiu apagat, aleshores podeu fer clic dret sobre Vega des del mapa celeste i Sinc des del menú del vostre telescopi. Esta acció instruirà al telescopi a sincronitzar les seues coordenades internes per a emparellar-les amb les de Vega, i el punt de mira del telescopi ara haurà de restar centrada al voltant de Vega.
Açò és tot: El vostre telescopi està llest per a explorar el cel!

ATENCIÓ
No utilitzeu mai el telescopi per a mirar al Sol. Mirar al Sol pot malmetre irreversiblement els vostres ulls, així com al vostre equip.

Configuració de CCD i la captura de vídeo
Podeu executar dispositius CCD i de captura de vídeo des de l'element de menú Eines Dispositius Gestor de dispositius…. Igualment a tots els dispositius INDI, podreu accedir a alguns dels controls dels dispositius des del mapa celeste. El dispositiu es pot controlar totalment des del Quadro de control INDI….
FITS és el format estàndard de les captures d'imatge. Una vegada capturada i descarregada, esta serà mostrada automàticament pel visor de FITS de .

Configurar INDI
La pàgina INDI permet modificar les opcions específiques d'INDI en la part client. Per a accedir-hi, seleccioneu-la des de l'element de menú Configuració Configura …. La finestra es dividix en diverses categories principals: General, Actualitzacions del dispositiu, Pantalla i Port del servidor:
General
Servidor INDI: Especifica el binari del servidor INDI instal·lat en el vostre sistema. De manera predeterminada, utilitza el binari /usr/bin/indiserver.
Directori XML dels controladors INDI: Especifica la carpeta on es troben els controladors INDI en el vostre sistema. De manera predeterminada, utilitza la carpeta /usr/share/indi.
Directori FITS predeterminat: Especifica la carpeta a on es guardaran les imatges FITS capturades. Si no n'especifiqueu cap, les imatges seran guardades a $HOME.
Actualitzacions del temps i emplaçament
actualitza tots els dispositius: és la font mestra de la configuració del temps i l'emplaçament. Tots els dispositius INDI sincronitzaran esta configuració amb la de .
La muntura actualitza : El comandament de la muntura és la font mestra de la configuració del temps i l'emplaçament. sincronitzarà esta configuració amb la del controlador.
El GPS actualitza : El controlador del GPS és la font mestra de la configuració del temps i l'emplaçament. sincronitzarà esta configuració amb la del GPS.
Temps: Sincronitza automàticament la data i hora de amb la de la font d'actualització.
Emplaçament: Sincronitza la configuració de l'emplaçament de des de la font d'actualització.
Pantalla
Punt de mira del telescopi: Quan es marca, mostrarà el punt de mira de l'objectiu del telescopi en el mapa celeste. El punt de mira es mostra després d'una connexió amb èxit amb el telescopi, i el seu emplaçament és actualitzat periòdicament. El nom del telescopi es mostra al costat del punt de mira. mostrarà un punt de mira per a cada telescopi connectat. Per a canviar el color del punt de mira del telescopi, obriu la finestra Configuració de . Seleccioneu la pàgina Colors i canvieu a continuació el color de l'element Indicador de l'objectiu.
Finestra independent: Fa que la finestra del Visor de FITS siga independent.
Notificacions dels missatges: Mostra els missatges INDI com a notificacions de l'escriptori en comptes dels diàlegs.
Port del servidor
Especifica l'interval de ports en què el servidor INDI escoltarà en iniciar controladors nous.

Conceptes INDI
El concepte clau principal d'INDI és que els dispositius tenen la capacitat de descriure's a si mateixos. Açò s'aconseguix utilitzant per a descriure una jerarquia general que pot representar dispositius tant canònics com no canònics. En INDI, tots els dispositius poden contindre una o més propietats. Una propietat pot contindre un o més elements. Hi ha quatre tipus de propietats INDI:
Propietat de text.
Propietat numèrica.
Propietat canviable (representada en la mitjançant botons i caselles de selecció).
Propietat lluminosa (representada en la mitjançant LED de colors).
Per exemple, tots els dispositius INDI compartixen la propietat canviable estàndard CONNECTION. Dita propietat conté dos elements: els commutadors CONNECT i DISCONNECT. analitza la descripció general de les propietats i construïx una representació d'una apropiada per a la interacció humana directa.
El quadro de control INDI oferix moltes propietats del dispositiu que no són accessibles des del mapa celeste. Les propietats oferides diferixen d'un dispositiu a l'altre. De tota manera, totes les propietats compartides amb característiques comunes ens obliga a explicar com es mostren i s'utilitzen:
Permisos: Totes les propietats poden habilitar sols lectura, sols escriptura o lectura i escriptura. Un exemple d'una propietat de lectura/escriptura és l'ascensió recta del telescopi. Podeu introduir una nova ascensió recta i el telescopi, basant-se en els valors actuals, orientarà o sincronitzarà amb l'entrada nova. A més, quan s'orienta el telescopi, la seua ascensió recta s'actualitzarà i s'enviarà altra vegada cap al client.
Estat: Prefixat a cada propietat hi ha un indicador de l'estat (LED rodó). Cada propietat té un estat i un codi de color associat:

Codi de color de l'estat INDI
Estat	Color	Descripció
Ociosa	Gris	El dispositiu no està realitzant cap acció en referència a esta propietat
D'acord	Verd	L'última operació realitzada en esta propietat ha sigut realitzada amb èxit i està activa
Ocupada	Groc	La propietat està realitzant una acció
Alerta	Roig	La propietat està en condicions crítiques i necessita atenció immediata
El controlador del dispositiu actualitza l'estat de la propietat en temps real quan açò és necessari. Per exemple, si el telescopi està en el procés d'orientació cap a un objectiu, aleshores les propietats AR/Dec seran senyalades com a Ocupada. Quan el procés d'orientació siga completat amb èxit, les propietats seran senyalades com a D'acord.
Context: Les propietats numèriques poden acceptar i processar números en dos formats: decimal i sexagesimal. El format sexagesimal és pràctic per a expressar temps o coordenades equatorials/geogràfiques. Podeu emprar qualsevol dels dos formats a la vostra comoditat. Per exemple, tots els números següents són iguals:
-156,40
-156:24:00
-156:24
Temps: El temps estàndard per a totes les comunicacions relacionades amb INDI és UTC (temps universal) especificat com a YYYY-MM-DDTHH:MM:SS d'acord amb l'ISO 8601. comunica automàticament el temps UTC correcte amb els controladors dels dispositius. Podeu in/habilitar dites actualitzacions automàtiques des de la pàgina INDI en el diàleg de configuració.

Control remot del dispositiu
proporciona una senzilla capa de gran abast per al control de dispositius remots. Una detallada descripció de la capa es descriu en el llibre blanc d'INDI.
Necessitareu configurar les màquines del servidor i del client per al control remot:
Servidor: Per a preparar a un dispositiu per al control remot, seguiu els mateixos passos en la configuració local/servidor. Quan inicieu un servei de dispositiu en el Gestor de dispositius, un número de port serà mostrat davall de la columna Port. A més del número de port, també necessitareu el nom de l'amfitrió o adreça IP del servidor.
Client: Seleccioneu l'element de menú Eines Dispositius Gestor de dispositius… i feu clic damunt de la pestanya Client. Davall esta pestanya podeu afegir, modificar o eliminar màquines. Afegiu-ne una fent clic en el botó Afig. Introduïu l'adreça de nom amfitrió/IP del servidor en el camp Amfitrió: i el número de port obtingut des de la màquina servidor durant el pas 1.
Client INDI
Després que afegiu un amfitrió, fer clic dret damunt de la mateixa per a Connecta o Desconnecta. Si s'establix una connexió, podreu controlar el telescopi des del mapa celeste o Quadro de control INDI exactament segons el descrit en la secció local/servidor. És tan fàcil com açò.

Executar un servidor INDI des de la línia d'ordres
Mentre que us permet desplegar amb facilitat un servidor INDI; podeu iniciar un servidor INDI des de la línia d'ordres.
Atés que INDI és un component de dorsal independent, podeu iniciar un servidor INDI en un amfitrió sense . INDI es pot compilar per separat per a funcionar sobre els amfitrions remots. A més, els controladors de dispositius registren missatges a stderr (eixida d'error estàndard) i açò pot ser d'ajuda en una situació de depuració. La sintaxi per al servidor INDI és la següent:
$ indiserver [opcions] controlador [controlador «…»]

Opcions:
 -l d     : Registra els missatges del controlador a <d>/YYYY-MM-DD.islog.
 -m m     : Tanca el client si genera més d'estos MB, el valor predeterminat és 10.
 -d m     : Deixa anar els blobs de transmissió si el client obté més MB al darrere, per a inhabilitar-ho de manera predeterminada és 5.0.
 -p p     : Port IP alternatiu, el valor predeterminat és 7624.
 -r r     : Màxim on el controlador reinicia l'error, el valor predeterminat és 10.
 -f path  : Camí cap al FIFO per a l'inici i tancament dinàmic dels controladors.
 -v       : Mostra els esdeveniments clau, menys trànsit.
 -vv      : -v + el contingut del missatge clau.
 -vvv     : -vv +  complet.
controlador : Executable o [dispositiu]@amfitrió[:port]

Per exemple, si voleu iniciar un servidor INDI executant un controlador LX200 GPS i escoltar les connexions sobre el port 8000, haureu d'executar l'ordre següent:
$ indiserver -p 8000 lx200gps

Assegurar les operacions remotes
Suposem que volem executar un servidor INDI amb controladors INDI sobre un amfitrió remot, amfitrió_remot, i llavors connectar amb , el qual funciona sobre la màquina local.
Des del registre de l'amfitrió local per a l'amfitrió remot, amfitrió_remot, escrivint:
$ ssh -L port_local:amfitrió_remot:port_remot
Açò enllaça el port_local de la màquina local amb el port_remot de l'amfitrió_remot. després d'iniciar la sessió, executeu el servidor INDI sobre l'amfitrió remot:
$ indiserver -p port_remot [controlador…]
En segon pla, en la màquina local, s'iniciarà i després obrirà un Gestor de dispositius i afegirà un amfitrió davall la pestanya Client. L'amfitrió haurà de ser l'amfitrió local (generalment 127.0.0.1) i el número de port haurà de ser el port_local emprat en tots els passos anteriors. Feu clic dret sobre l'amfitrió i seleccioneu Connecta des del menú emergent. es connectarà amb el servidor INDI remot de forma segura. La informació de l'amfitrió serà guardada per a les sessions futures.

Preguntes més freqüents sobre INDI
Què és INDI?
INDI és el protocol de control Instrument-Neutral-Distributed-Interface desenvolupat per en Elwood C. Downey de l'Institut ClearSky. utilitza els controladors de dispositiu que són compatibles amb el protocol INDI. INDI té molts avantatges incloent l'acoblat fluix entre els dispositius de maquinari i els controladors de programari. Els clients que empren els controladors de dispositiu (com ) són totalment inconscients de les capacitats del dispositiu. En temps d'execució, es comunica amb els controladors de dispositiu i construïx una totalment dinàmica basada en els serveis proporcionats pel dispositiu. Per tant, els controladors de dispositiu nous es poden escriure o actualitzar i podrà prendre els avantatges complets d'ells sense cap canvi en el costat del client.
Teniu pensat acceptar més dispositius?
Sí. Planegem implementar les càmeres CCD i apuntadors més importants i estendre el funcionament per a més telescopis. Si voleu que INDI accepte un dispositiu en particular, envieu-nos un correu electrònic a indi-devel@lists.sourceforge.net.
Quines operacions fa per a controlar el telescopi?
Depén del telescopi en particular que esteu utilitzant, però les tres operacions mínimes són Orienta, Seguix i Sincronitza, les quals podeu iniciar directament des del mapa celeste. El vostre telescopi haurà d'estar alineat perquè estes operacions es realitzen correctament. Alguns telescopis vos n'oferiran més, com ara gestió del lloc, modes de desplaçament, enfocament, aparcament i més. Podeu accedir a les característiques esteses del telescopi des de l'element de menú Eines Dispositius Quadro de control INDI….
Quina diferència hi ha exactament entre Orienta, Seguix i Sincronitza?
L'ordre Orienta fa que el telescopi es desplace cap a un objectiu en particular, i una vegada trobat, mantinga el seu seguiment a un ritme sideri (, el ritme al que les estreles es mouen en el cel). Açò treballa bé amb les estreles, objectes Messier i amb qualsevol cosa que estiga fora del nostre Sistema Solar. Però els objectes del Sistema Solar viatgen d'una manera diferent a través del cel, i per açò utilitzem l'orde Track amb ells per a seguir el seu moviment.
Per tant, necessitareu emetre una ordre «track» si voleu seguir un objecte que tinga un moviment no sideri. D'altra banda, l'ordre Sync s'utilitzarà per a sincronitzar les coordenades internes del telescopi amb les d'un objecte que hàgeu seleccionat.
Puc controlar el meu telescopi en mode remot?
Sí. Podeu iniciar un servidor INDI en la màquina connectada amb el vostre telescopi i el servidor escoltarà les peticions dels clients des de . Una vegada connectat, el podreu controlar directament des del mapa celeste. Este procediment es descriu en detall en la secció Control de dispositius remots.
Quan intente Connecta, informa que el telescopi no està connectat amb el port sèrie o USB. Què puc fer?
Este missatge apareix quan no pot comunicar-se amb el telescopi. Ací teniu unes poques coses que podeu fer:
Comprovar que teniu permisos de lectura i escriptura per al port al qual vos intenteu connectar.
Comprovar el cable de connexió, assegureu-vos que està en bones condicions i proveu-lo amb altres aplicacions.
Comprovar que el corrent arriba fins al telescopi, assegureu-vos que el corrent està encés i que el telescopi n'està obtenint prou.
Seleccioneu l'element de menú Eines Dispositius Quadro de control INDI… i establiu el port correcte en el diàleg Quadro de control INDI. El port predeterminat és /dev/ttyS0
Reiniciar i provar-ho una altra vegada.
informa que el telescopi està connectat i a punt, però no puc trobar el punt de mira del telescopi, a on està?
rep les coordenades AR i Dec dels telescopis sobre la connexió. Si l'alineació ha sigut realitzada correctament, llavors hauríeu de veure el punt de mira en el mapa celeste al voltant del vostre objectiu. No obstant açò, les coordenades AR i Dec proporcionades pel telescopi podrien ser incorrectes (fins i tot trobar-se davall l'horitzó) i necessitareu Sincronitzar el vostre telescopi amb l'objectiu actual. Podeu utilitzar el menú del clic dret per a centrar i seguir el punt de mira en el mapa celeste.
El telescopi s'està movent erràticament o no es mou en tots. Què puc fer?
Este comportament sobretot es deu a valors incorrectes, verifiqueu el següent llistat:
Està alineat el telescopi?
Està el mode d'alineació del telescopi correcte? Utilitzeu el Quadro de control INDI per a comprovar i canviar estos valors (Alt/Az, Polar, Terra).
Són correctes els valors de l'hora i data del telescopi?
Són correctes els valors de la longitud i latitud del telescopi?
És correcte l'UTC del telescopi?
Estan els eixos AR i Dec fermament blocats?
El valor N/S del telescopi (quan siga aplicable) està establit correctament per al vostre hemisferi?
Està el cable entre el telescopi i l'ordinador en bones condicions?
Si penseu que tots els valors són correctes, però el telescopi encara es mou erràticament o no fa res, aleshores envieu un informe d'error a indi-devel@lists.sourceforge.net.